[bookmark: _GoBack]V E N D I M
Nr.464, datë 3.7.2003

PËR DISA NDRYSHIME NË VENDIMIN NR.288, DATË 18.6.1999
TË KËSHILLIT TË MINISTRAVE “PËR MIRATIMIN E DOKUMENTIT TË POLITIKËS SË ZHVILLIMIT TË TELEKOMUNIKACIONEVE NË REPUBLIKËN E SHQIPËRISË”

Në mbështetje të nenit 100 të Kushtetutës dhe të nenit 4 të ligjit nr.8618, datë 14.6.2000 “Për telekomunikacionet në Republikën e Shqipërisë”, me propozimin e Ministrit të Transportit dhe të Telekomunikacionit, Këshilli i Ministrave

V E N D O S I:

1. Miratimin e disa ndryshimeve në dokumentin e politikës së zhvillimit të telekomunikacioneve në Republikën e Shqipërisë, miratuar me vendimin nr.288, datë 18.6.1999 të Këshillit të Ministrave, që i bashkëlidhen këtij vendimi.
2. Ngarkohen Ministria e Transportit dhe e Telekomunikacionit dhe Enti Rregullator i Telekomunikacioneve për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Fatos Nano


NDRYSHIMET NË DOKUMENTIN “POLITIKA E ZHVILLIMIT TË TELEKOMUNIKACIONEVE NË REPUBLIKËN E SHQIPËRISË”

1. Pika 4 “Privatizimi”, paragrafi i pestë, ndryshohet si më poshtë vijon:
“Si kompensim të angazhimeve për investimet e përshkruara më sipër, Albtelecom-it do t’i jepet një e drejtë ekskluzive për të ofruar shërbime telefonike ndërkombëtare bazuar në rrjetin e tij për një periudhë deri më 31 dhjetor 2004.”.
2. Pika 5 “Liberalizimi”, iniciativa 4, ndryshohet si më poshtë vijon:
“Shërbimet telefonike ndërkombëtare do të hapen për konkurrencë në vitin 2005.”.
3. Në tabelën e aneksit I “Klasifikimi i shërbimeve të telekomunikacioneve për qëllime licencimi”,
a) shfuqizohet përcaktimi “Vetëm Albtelecom (të paktën deri më 30.6.2003)” në rreshtin e dytë të klasës A “Shërbime telefonike kombëtare”, kolona e tretë “Komente mbi procedurat e licencimit”.
